Document ID: /roh_data/filtered/fineweb-2-filterrobots_roh.jsonl.gz/72662

La gronda finamira dal skiunz da 21 onns era ina medaglia, conscient ch'i vegnia tut auter che simpel suenter ina stagiun difficila. En l'emprim percurs ha il Sursilvan persvas ed è stà rangà sin plazza 12, quai malgrà ch'el ha stuì parter cun l'aut numer 37. En il segund percurs ha Gino Stucki lura pers anc sis plazzas ed è crudà enavos sin plazza 18. Tuttina è l'atlet da Flond stà uschia il meglier svizzer.
Campiun mundial da juniors en il slalom è il Talian Corrado Barbera vegnì. El ha gudagnà avant Adam Hofstedt da la Svezia ed Antoine Azzolin da la Frantscha.
Il campiunadi mundial da skis da juniors va a fin per la Svizra cun otg medaglias ( trais dad aur) ed uschia gudogna la Svizra il spievel da medaglias.